Na temelju članka 4. alineje 3. Zakona o državnim potporama (Narodne novine 47/14 i 69/17) i članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst, 1/18, 2/20 i 1/21), a u skladu sa člankom 5. Zakona o medijima („Narodne novine“ broj 59/2004), Gradsko vijeće Grada Koprivnice, na sjednici održanoj dana \_\_\_\_\_\_\_\_\_\_\_\_ godine, donosi

**Programa dodjele potpora male vrijednosti elektroničkim medijima za 2025. godinu**

**I. Temeljne odredbe**

Članak 1.

Programom dodjele potpora male vrijednosti elektroničkim medijima za 2025.godinu (u daljnjem tekstu: Program) utvrđuju se svrha, ciljevi i sredstva za provedbu Programa, korisnici potpora, nositelji Programa, iznos potpore, obveze davatelja i korisnika potpora, mjere za provedbu Programa, prihvatljivi i neprihvatljivi troškovi, visina i intenzitet potpora male vrijednosti po mjerama, postupak dodjele potpora male vrijednosti, postupak obrade podnesenih prijava, potrebna dokumentacija za prijavu, ugovaranje, rokovi i nadzor nad namjenskim korištenjem potpora male vrijednosti, pravo na prigovor te trajanje Programa.

Potpore male vrijednosti (*de minimis* potpore) koje se odobravaju i dodjeljuju subjektima na temelju ovoga programa su potpore uređene Uredbom Komisije (EU) 2023/2831 оd 13. prosinca 2023. o primjeni članaka 107. i 108. Ugovora o funkcioniranju Europske unije na *de minimis* potpore (dalje u tekstu: Uredba), a koje zbog svoga iznosa ne narušavaju ili ne prijete narušavanju tržišnog natjecanja i ne utječu na trgovinu između država članica Europske unije te ne predstavljaju državnu potporu iz članka 107. stavka 1. Ugovora o funkcioniraju Europske unije.

Program predstavlja akt na temelju kojeg Grad Koprivnica (u daljnjem tekstu: Grad) dodjeljuje potpore male vrijednosti (u daljnjem tekstu: potpore) u obliku nepovratnih subvencija kao potporu male vrijednosti pružateljima usluga elektroničkih medijana području grada Koprivnice za 2025. godinu.

**II. Ciljevi, svrha i sredstva za provedbu**

Članak 2.

Svrha Programa je razvoj novinarstva i medija na području grada Koprivnice koji ispunjavaju svoju javnu funkciju objavljujući sadržaje od javnog interesa za lokalnu zajednicu te pridonose realizaciji prava na javno informiranje u svrhu jačanja demokratskih vrijednosti, primarno demokratske rasprave, participaciji građana i njihovoj socijalnoj uključenosti te razvijanju društvene odgovornost.

Članak 3.

Ciljevi ovog Programa su:

* Povećanje kvalitete, opsega i dostupnosti medijskih sadržaja koji se odnose na život u gradu Koprivnici,
* Dostupnost urednički oblikovanim informacijama koje se odnose na rad i djelovanje Gradske uprave Grada Koprivnice kao i drugih pravnih i fizičkih osoba koje obavljaju javnu službu s obzirom na to da njihove odluke izravno utječu na građane i kvalitetu njihova života u lokalnoj sredini,
* Povećanje pluralizma tema, gledišta te novinarskih vrsta u medijima,
* Predstavljanje različitih društvenih skupina koje su dio lokalne sredine u svrhu stvaranja inkluzivnog okruženja (isključene skupine, nezaposlene, osobe starije životne dobi, pripadnike etničkih manjina, rodnih i drugih identiteta),
* Proizvodnja sadržaja koji potiče društvenu participaciju, odgovornost i solidarnost,
* Jačanje profesionalnih kapaciteta novinara, poboljšanje uvjeta rada i razvoj organizacijskih kapaciteta u lokalnim medijima,
* Otvaranje kanala komunikacije i poticanje šire participacije koja se temelji na suradnji medija i samih građana u proizvodnim procesima unutar lokalne zajednice.
* Osnivanje novih, posebno neprofitnih medija zajednice te školskih i studentskih medija.

Ciljevi iz stavka 1. ovog članka ostvaruju se provedbom mjera i aktivnosti planiranih ovim Programom.

Članak 4.

Sredstva za provedbu ovog Programa osigurana su u Proračunu Grada za 2025. godinu, razdjel 010, glava 01001, aktivnost: A110002 „Informiranje i odnosni s javnošću“ u iznosu od 80.000,00 eura.

**III. Korisnici potpora male vrijednosti iz Programa**

Članak 5.

Korisnici potpora male vrijednosti u smislu ovog Programa su subjekti pružatelji usluga elektroničkih medija:

1. **Nakladnici televizije** koji obavljaju djelatnost elektroničkog medija i ispunjavaju sljedeće uvjete:

* imaju sjedište na području Republike Hrvatske;
* imaju koncesiju za područje Grada Koprivnice;
* su upisani u Knjigu pružatelja medijskih usluga televizije Agencije za elektroničke medije (AEM) - područje koncesije digitalna regija D3 i to najmanje godinu dana od dana predaje prijave.

1. **Nakladnici elektroničkih** **publikacija** koji obavljaju djelatnost elektroničkog medija i ispunjavaju sljedeće uvjete:

* imaju sjedište na području Koprivničko-križevačke županije;
* su upisani u Upisnik pružatelja elektroničkih publikacija, Knjigu pružatelja elektroničkih publikacija Agencije za elektroničke medije (AEM) i to najmanje godinu dana od dana predaje prijave.

1. **Nakladnici radija** koji obavljaju djelatnost elektroničkog medija i ispunjavaju sljedeće uvjete:

* imaju sjedište na području Republike Hrvatske;
* imaju koncesiju na razini grada Koprivnice i Koprivničko-križevačke županije;
* su upisani u odgovarajuću Knjigu pružatelja medijskih usluga radija Agencije za elektroničke medije (AEM) i to najmanje godinu dana od dana predaje prijave.

Članak 6.

U okviru ovog Programa potpora male vrijednosti neće se dodijeliti subjektima pružateljima usluga elektroničkih medija koji:

* se za prijavljene programske sadržaje financiraju iz sredstava Fonda za poticanje i pluralizam elektroničkih medija, proračuna Europske unije, državnog proračuna,
* imaju nepodmirene obveze po osnovi javnih davanja o kojima službenu evidenciju vodi Porezna uprava (dokazuje se originalnom Potvrdom nadležne Porezne uprave);
* imaju nepodmirene obveze prema Gradu (utvrđuje se uvidom u službene evidencije Grada Koprivnice i pribavlja po službenoj dužnosti),
* su u likvidaciji ili stečajnom postupku
* su u vlasništvu jedinica lokalne samouprave (utvrđuje se uvidom u sudski ili drugi nadležni registar i pribavlja po službenoj dužnosti)
* izrade programski sadržaj koji je naplatno dostupan javnosti.

**IV. Davatelj potpore male vrijednosti i pravna osnova**

Članak 7.

Davatelj potpora male vrijednosti je Grad Koprivnica, Služba ureda gradonačelnika, Zrinski trg 1, 48000 Koprivnica

Grad zadržava pravo ne dodjeljivanja svih raspoloživih sredstava u nedostatku neprihvatljivih zahtjeva za dodjelu potpora elektroničkim medijima.

Pravna osnova za dodjelu potpora male vrijednosti:

Politika otvorenih podataka Vlade Republike Hrvatske, od srpnja 2018.,

Zakon o državnim potporama (Narodne novine 47/14 i 69/17),

Direktiva (EU) 2019/1024 Europskog parlamenta i vijeća od 20. lipnja 2019. o otvorenim podatcima i ponovnoj uporabi informacija javnog sektora (SL EU, L172, od 26. lipnja 2019.),

Uredba Komisije (EU) 2023/2831 оd 13. prosinca 2023. o primjeni članaka 107. i 108. Ugovora o funkcioniranju Europske unije na *de minimis* potpore (SL EU, L2023/2831 od 15. prosinca 2023.).

**V. Obveze davatelja potpore male vrijednosti**

Članak 8.

Grad ćena temelju Programa raspisati najmanje jedan javni poziv na koji će se moći prijaviti svi pružatelji usluga elektroničkih medija koji zadovoljavaju uvjete iz članka 5.

Grad će donijeti Odluku o osnivanju Povjerenstva koje će provoditi postupak ocjenjivanja prijava.

Grad kao davatelj potpore male vrijednosti mora izvršiti provjeru hoće li se odobrenom potporom male vrijednosti premašiti gornja granica od 300 tisuća eura sukladno Uredbi te jesu li ispunjeni svi uvjeti iz Uredbe.

Grad kao davatelj potpore male vrijednosti ima obvezu izvješćivanja korisnika (pisanim putem) kojem dodjeljuje potporu male vrijednosti o njenom točnom iznosu (u bruto novčanoj vrijednosti) i obavijestiti ga da je stekao zakonsko pravo na primanje potpore male vrijednosti jer se potpora male vrijednosti smatra dodijeljenom na dan kada je korisnik potpore male vrijednosti stekao to pravo, a ne na datum isplate potpore male vrijednosti.

Grad kao davatelj potpora male vrijednosti mora dostavljati podatke o dodijeljenim potporama male vrijednosti, u elektroničkom obliku, putem Internet aplikacije registra državnih potpora i potpora male vrijednosti bez odgode Ministarstvu financija sukladno članku 14. Zakon o državnim potporama („Narodne novine“ broj 47/14 i 69/17) i članku 5. Pravilnika o dostavi prijedloga državnih potpora, podataka o državnim potporama i potporama male vrijednosti te registru državnih potpora i potpora male vrijednosti („Narodne novine“ broj 125/17).

**VI. Obveze korisnika potpore male vrijednosti**

Članak 9.

Korisnici potpore male vrijednosti obvezni su dostaviti pravovaljanu dokumentaciju, uključujući ispunjen obrazac prijave, financijski plan i dokaz o usklađenosti s uvjetima javnog poziva.

Ugovoreni sadržaji moraju biti u skladu s programskim ciljevima, koji uključuju informiranje građana, promicanje lokalne zajednice i javnog interesa.

Sve ugovorene aktivnosti moraju se provesti u dogovorenim vremenskim okvirima.

Prijavitelji su obvezni Gradu podnijeti detaljno izvješće o realizaciji programa, uključujući opis provedenih aktivnosti, dostavljene rezultate i financijski pregled.

**VII. Mjere i kriteriji za provedbu Programa**

Članak 10.

Prava na dodjelu potpora male vrijednosti subjektima pružateljima usluga elektroničkih medijaovog Programa ostvaruju se kroz provedbu sljedećih mjera:

1. Audiovizualni sadržaji nakladnika televizije od interesa za grad Koprivnicu,
2. Programski sadržaji elektroničkih publikacija od interesa za grad Koprivnicu,
3. Radijskih programski sadržaji nakladnika radija od interesa za grad Koprivnicu.

Članak 11.

Listi kriterija za dodjelu potpore male vrijednosti temeljem kojih će se utvrđivati prednost prijavljenog projekta/programa su:

|  |  |  |
| --- | --- | --- |
|  | KRITERIJ | BROJ  BODOVA |
| 1. | Kvaliteta, kreativnost, inovativnost, autorski pristup u  osmišljavanju programskog sadržaja | 0 - 10 |
| 2. | Lokalni karakter programskog sadržaja (praćenje  događaja na području grada), usmjerenost na potrebe i  interese građana i uključenost građana u predložene  programske sadržaje | 0 - 10 |
| 3. | Medijska platforma objave (Dodatno praćenje objave  sadržaja na mrežnim stranicama te na društvenim  mrežama korisnika) | 0 - 10 |
| 4. | Doseg objava pojedinog medija (čitanost,  gledanosti, slušanosti) | 0 - 10 |
|  | Ukupno | 0 - 40 |

Dodatno će se vrednovati, s ukupno maksimalno 10 bodova, sadržaji usmjereni na teme:

● ostvarivanje prava građana na javno informiranje (1 bod);

● poticanje gospodarskih aktivnosti na području grada (1 bod);

● praćenje demografskih mjera i projekata grada (1 bod);

● poticanje poljoprivrednog i ruralnog razvoja na području grada Koprivnice (1 bod);

● poticanje turizma, kulturne raznolikosti, umjetnosti i njegovanje baštine grada (1 bod);

● razvoj znanosti, odgoja, obrazovanja i sporta na području grada (1 bod);

● promocija zdravlja i socijalne uključenosti posebice populacije starijih osoba, hrvatskih

branitelja, osoba s invaliditetom i osoba s teškoćama u razvoju (1 bod);

● promocija manifestacija na području grada (1 bod);

● promicanje ravnopravnosti spolova (1 bod);

● zaštita okoliša i ljudskog zdravlja (1 bod).

Programski sadržaji rangiraju se prema ostvarenim bodovima sukladno Listi kriterija za procjenu programskih sadržaja.

Pojedinačne projekte boduje svaki član Povjerenstva zasebno prema Listi kriterija za procjenu programskih sadržaja.

Najveći mogući broj bodova za svaki projekt nakon provedenog bodovanja je 50.

Nakon bodovanja svih projekata, svaki član Povjerenstva izrađuje osobnu rang-listu tako da je projekt s najvećim brojem bodova prvi na listi, a zatim ga redom slijede projekti s manjim brojem bodova do kraja liste gdje je projekt s najmanjim brojem bodova. Rezultat je da u osobnoj rang-listi projekti imaju slijedan rang 1, 2, 3, 4, ... itd.

Predsjednik Povjerenstva zatim izrađuje zajedničku rang-listu.

U slučaju izjednačenja pozicije na zajedničkoj rang-listi, Povjerenstvo će glasati o poretku tih projekata, zabilježiti to u zapisniku i na taj način formirati završnu rang-listu. Rezultat je da u zajedničkoj rang-listi projekti imaju slijedan rang 1, 2, 3, 4, ... itd.

Zatražena sredstva se raspoređuju projektima na temelju zajedničke rang-liste, a dodjeljuju se do visine sredstava osiguranih za tu svrhu u proračunu Grada Koprivnice za 2025. godinu.

**VIII. Korisnici i visina potpora male vrijednosti po mjerama za provedbu Programa**

Članak 12.

**Audiovizualni sadržaji nakladnika televizije od interesa za grad Koprivnicu**

Korisnici potpore male vrijednosti su nakladnici televizije koji zadovoljavaju sve uvjete navedene u članku 5. ovog Programa.

Potpore male vrijednosti se dodjeljuju kao poticaj informiranja građana, promicanja javnog interesa i osiguravanja dostupnosti kvalitetnog sadržaja. Televizija ima značajnu ulogu u očuvanju i razvoju kulturnog identiteta, poticanju društvene kohezije te podizanju razine informiranosti i medijske pismenosti građana.

Potpora male vrijednosti po ovoj mjeri iznosi 9.000,00 eura, s tim da najviši iznos pojedinačne potpore može iznositi 9.000,00 eura po nakladniku, a najmanji 1.000,00 eura po nakladniku.

Članak 13.

**Programski sadržaji elektroničkih publikacija od interesa za grad Koprivnicu**

Korisnici potpore su nakladnici elektroničkih publikacija koji zadovoljavaju sve uvjete navedene u članku 5. ovog Programa.

Potpore male vrijednosti se dodjeljuju kao poticaj informiranja građana, promicanja javnog interesa i osiguravanja dostupnosti kvalitetnog sadržaja. Elektroničke publikacije ključni su medijski kanali koji omogućuju brzo, interaktivno i široko dostupno informiranje građana, pružajući platformu za aktualne vijesti, analize i sadržaje od javnog interesa.

Potpora male vrijednosti po ovoj mjeri iznosi 34.000,00 eura, s tim da najviši iznos pojedinačne potpore može iznositi 11.000,00 eura po nakladniku, a najmanji iznos 1.000,00 eura po nakladniku.

Članak 14.

**Radijski programski sadržaji nakladnika radija od interesa za grad Koprivnicu**

Korisnici potpore male vrijednosti su nakladnici radija koji zadovoljavaju sve uvjete navedene u članku 5. ovog Programa.

Potpore male vrijednosti se dodjeljuju kao poticaj informiranja građana, promicanja javnog interesa i osiguravanja dostupnosti kvalitetnog sadržaja. Radio je medij od iznimne važnosti koji omogućuje brz i neposredan prijenos informacija, dosežući široku publiku putem programskih sadržaja, vijesti, edukativnih emisija i glazbe, čime aktivno doprinosi informiranju i povezivanju lokalne zajednice.

Potpora male vrijednosti po ovoj mjeri iznosi 37.000,00 eura, s tim da najviši iznos pojedinačne potpore može iznositi 13.000,00 eura po nakladniku, a najmanji iznos 2.000,00 eura po nakladniku.

**IX. Namjena korištenja bespovratnih sredstava**

Članak 15.

Bespovratna sredstava koriste se za proizvodnju programskih sadržaja koji su osobito važni za:

* ostvarivanje prava građana na javno informiranje o temama važnima za lokalnu zajednicu,
* ostvarivanje prava građana na pristup informacijama koje se odnose na rad i djelovanje tijela Grada, kao i drugih pravnih i fizičkih osoba koje obavljaju javnu službu,
* ostvarivanje prava građana na pluralizam i raznolikost medijskih sadržaja,
* ostvarivanje prava na javno informiranje i na obaviještenost pripadnika nacionalnih manjina, informiranje javnosti o nacionalnim manjinama i pitanjima ostvarivanja manjinskih prava te poticanje tolerancije i kulture dijaloga/ posebice s područja Grada,
* podizanje svijesti javnosti o sposobnostima i doprinosu osoba s invaliditetom, kao i promicanje i poštivanje njihovih prava i dostojanstva, uključujući borbu protiv stereotipa, predrasuda i štetnih postupaka prema osobama s invaliditetom,
* podizanje svijesti o ravnopravnosti spolova te ravnopravnosti rodnih identiteta i spolnoj orijentaciji,
* podizanje svijesti javnosti o društvenom problemu socioekonomskih nejednakosti i siromaštvu,
* poticanje proizvodnje kvalitetnih programa za djecu i mlade kojima je cilj promicanje njihove dobrobiti na području Grada,
* poticanje proizvodnje kvalitetnih programa za osobe treće životne dobi kojima je cilj promicanje njihove dobrobiti i uključenosti u društveni život, kao i unaprjeđenja potrebne skrbi,
* poticanje kulturnog i umjetničkog stvaralaštva/ posebice na području grada Koprivnice
* razvoj obrazovanja, znanosti, umjetnosti i sporta/ posebice na području Grada,
* zaštitu prirode, okoliša i ljudskoga zdravlja,
* proizvodnja sadržaja koji uključuje suradnju novinara i lokalne zajednice.

**X. Prihvatljivi troškovi**

Članak 16.

Prihvatljivi troškovi korištenja bespovratnih sredstava za proizvodnju programskih sadržaja:

* plaće i honorari urednika, novinara, drugih medijskih radnika i suradnika povezanih s proizvodnjom programskog sadržaja koji odgovara navedenoj namjeni korištenja bespovratnih sredstava – minimalno 70 % primljenih bespovratnih sredstava uz uvjet da se plaće i honorari prije toga nisu smanjile najmanje godinu dana,
* nabava medijske i druge tehnike i tehnologije te platformi, kanala i drugih potrebnih sredstava u cilju razvoja infrastrukture te procesa produkcije i distribucije medijskih sadržaja – maksimalno 30 % primljenih bespovratnih sredstava,
* troškova najma prostora za rad redakcije i režijskih troškova u razdoblju trajanja programa dodjele bespovratnih sredstava – maksimalno 30 % primljenih bespovratnih sredstava,
* obrazovanja medijskih djelatnika i suradnika (visokoškolsko obrazovanje, dodatno stručno i profesionalno obrazovanje i sl.) – maksimalno 30 % primljenih bespovratnih sredstava.

**XI. Postupak dodjele potpora male vrijednosti, postupak obrade podnesenih zahtjeva i potrebna dokumentacija za prijavu**

Članak 17.

Postupak dodjele potpora male vrijednosti iz ovog Programa pokreće se i provodi temeljem Javnog poziva i kriterija propisanih ovim Programom koji se objavljuje na službenoj web stranici Grada.

Tekst Javnog poziva sadrži informacije o:

* nazivu tijela koje objavljuje Javni poziv,
* predmetu Javnog poziva,
* uvjetima prijave na Javni poziv
* kriterijima dodjele financijskih sredstava,
* načinu prijave na Javni poziv,
* postupku ocjenjivanja predloženih programskih sadržaja,
* objavi rezultata Javnog poziva i
* ugovaranju.

Članak 18.

Prijave po Javnom pozivu se zaprimaju kontinuirano do iskorištenja raspoloživih sredstava u Proračunu Grada osiguranih za provedbu ovog Programa, a najkasnije do 31. prosinca 2025. godine.

U trenutku iskorištenja raspoloživih sredstava Grad će obavijestiti javnost o obustavi zaprimanja prijava po ovom Programu putem svoje službene web stranice.

Podnositelji prijava mogu se prijaviti na više mjera, utvrđenih člankom 10. ovog Programa, s tim da ukupna vrijednost potpore male vrijednosti po jednom korisniku za 2025. godinu ne može prelaziti iznos od 15.000,00 eura.

Članak 19.

Prijava za dodjelu potpora male vrijednosti podnosi se na obrascu s potrebnom dokumentacijom koju utvrđuje Služba ureda gradonačelnika Grada.

Prijava se podnosi isključivo u elektroničkom obliku, na način propisan u tekstu Javnog poziva.

U slučaju nepotpune prijave, Služba ureda gradonačelnika Grada može od Podnositelja prijave tražiti dopunu. Podnositelj prijave je dužan dopuniti prijavu u roku od 5 dana od dana primitka dopune.

U slučaju potrebe, Služba ureda gradonačelnika Grada može zatražiti od Podnositelja prijave dostavu dodatne dokumentacije i tražiti dodatna pojašnjenja.

Prijave se obrađuju te se o njima odlučuje redoslijednom zaprimanja.

Članak 20.

Za dodjelu potpora male vrijednosti mjera navedenih u članku 10. ovog Programa, Podnositelj prijave dužan je dostaviti sljedeću dokumentaciju:

1. Obrazac 1 – Podaci o prijavitelju,
2. Obrazac 2 – Podaci o programskom sadržaju,
3. Izjava da prijavljeni programski sadržaj nije financiran iz drugih izvora,
4. Izjava o korištenju potpora male vrijednosti
5. Ovjereni izvadak iz Upisnika medijskih usluga koji se vodi pri Vijeću za elektroničke medije,
6. Skupna izjava,
7. Potvrda nadležne porezne uprave o nepostojanju duga (ne starija od 30 dana),
8. Istraživanja praćenosti elektroničkog medija ovisno o mjeri:

* gledanost
* slušanost
* broj posjetitelja mrežne stranice

Svi obrasci za prijavu navedeni u ovom članku moraju biti popunjeni isključivo na računalu.

Članak 21.

Gradonačelnik Grada temeljem Programa osniva i imenuje Povjerenstvo za provedbu postupaka za dodjelu potpora male vrijednosti elektroničkim medijima u 2025. godini (u daljnjem tekstu: Povjerenstvo), koje obavljaju pregled i analizu prijava te utvrđuje pravo na ostvarivanje potpore male vrijednosti.

Povjerenstvo čine predsjednik i dva člana koje imenuje Gradonačelnik Grada.

Povjerenstvo radi na sjednicama koje saziva predsjednik Povjerenstva.

O radu Povjerenstva vodi se zapisnik.

Članak 22.

Povjerenstvo će izvršiti administrativnu provjeru podnijetih prijava te se dalje neće razmatrati:

* prijave zaprimljene nakon isteka roka za prijavu,
* prijave u kojima nisu vidljive i obrazložene činjenice koje se iz njih trebaju utvrditi,
* prijave koje nisu izrađene u skladu s Javnim pozivom i ovim Programom.

Provjerom prihvatljivosti utvrđuje se da:

* Podnositelj ima koncesiju na razini grada Koprivnice i Koprivničko-križevačke županije;
* je Podnositelj upisan u odgovarajuću Knjigu pružatelja medijskih usluga koja se vodi pri Agenciji za elektroničke medije i to najmanje godinu dana od dana predaje prijave,
* je Podnositelj u 100% privatnom vlasništvu,
* Podnositelj prijave zadovoljava uvjete propisane člankom 5. ovog Programa.
* Podnositelj zahtjeva ima najmanje jednog zaposlenog na neodređeno puno radno vrijeme, uključujući vlasnika/cu subjekta pružatelja sadržaja elektroničkog medija.
* Podnositelj ima podmirene obveze po osnovi javnih davanja o kojima službenu evidenciju vodi Porezna uprava,
* Podnositelj ima podmirene sve obveze prema Gradu,
* nad Podnositeljem nije otvoren stečajni postupak, postupak predstečajne nagodbe ili postupak likvidacije,
* je prijava Podnositelja u skladu s prihvatljivim aktivnostima i troškovima,
* se prijavljeni programski sadržaji ne financiraju iz sredstava Fonda za poticanje i pluralizam elektroničkih medija, proračuna Europske unije i državnog proračuna.

Članak 23.

Nakon administrativne provjere i provjere uvjeta prihvatljivosti, Povjerenstvo ocjenjuje predloženi programski sadržaj te utvrđuje prijedlog Zaključka o dodjeli potpore (u daljnjem tekstu: Zaključak).

Gradonačelnik Grada donosi Zaključak prema prijedlogu Povjerenstva.

Zaključak iz stavka 2. ovog članka objavljuje se na službenoj web stranici Grada i s datumom objave smatra se dostavljenim svim podnositeljima prijave koji su ostvarili pravo na potporu male vrijednosti. Podnositelji prijave koji nisu ostvarili pravo na potporu male vrijednosti bit će o tome obaviješteni pisanim putem uz obrazloženje.

**XII. Ugovaranje, rokovi i nadzor**

Članak 24.

S korisnicima potpore male vrijednosti iz ovog Programa sklapa se Ugovor, a odobrena sredstva potpore male vrijednosti će se nakon potpisivanja Ugovora isplatiti na IBAN korisnika potpore male vrijednosti najkasnije do 31.12.2025. godine.

Ugovorom se utvrđuju međusobna prava i obveze korisnika potpore male vrijednosti i Grada.

Potpora male vrijednosti se smatra dodijeljenom s datumom donošenja Zaključka, neovisno o datumu isplate potpore male vrijednosti Korisniku.

Korisnici potpore male vrijednosti će o dodjeli iste biti obaviješteni pisanim putem.

Članak 25.

Dostavljanjem dokumentacije na Javni poziv i potpisivanjem Ugovora o dodjeli potpore male vrijednosti, Korisnik potpore male vrijednosti daje odobrenje Gradu da osnovne podatke o Korisniku i odobrenoj potpori male vrijednosti objavi na službenoj web stranici Grad te u drugim izvještajima. Svi osobni podaci navedeni u zahtjevu i dokumentaciji koristit će se sukladno Općoj uredbi o zaštiti podataka (GDPR) i Zakonu o provedbi Opće uredbe o zaštiti podataka („Narodne novine“ broj 42/18) isključivo u svrhu odobravanja potpore male vrijednosti.

Članak 26.

Korisnik se obvezuje na namjensko korištenje sredstava potpore male vrijednosti.

Namjensko korištenje sredstava potpore male vrijednosti dokazuje se knjigovodstvenom dokumentacijom (obračunima, računima i ostalom dokumentacijom koja glasi na Korisnika potpore male vrijednosti te izvodima po transakcijskim računima kojima se dokazuje izvršeno plaćanje).

Obračuni, računi i ostala dokumentacija kojom se dokazuje namjensko korištenje sredstava potpore male vrijednosti mora se odnositi na 2025. godinu. .

Članak 27.

Nadzor nad korištenjem sredstava potpora male vrijednosti provodi Služba ureda gradonačelnika Grada temeljem dostavljene dokumentacije, a po potrebi i kroz terenski posjet prostorijama Korisnika potpora male vrijednosti. O namjeri izvršenja terenske kontrole, Služba ureda gradonačelnika Grada dužna je prethodno obavijestiti Korisnika barem 7 (sedam) dana prije planiranog izvršenja kontrole.

Ako se nadzorom utvrdi nenamjensko korištenje sredstava potpore male vrijednosti, Korisnik potpore male vrijednosti u obvezi je nenamjenski uložena sredstva vratiti u Proračun Grada s obračunatom zakonskom kamatom najkasnije u roku od 30 dana po zaprimljenom zahtjevu za povrat sredstava te će biti isključen iz dodjele potpora za tekuću i sljedeću godinu.

Ako Korisnik, u skladu s Javnim pozivom potpore male vrijednosti koji svojim postupcima pokušaju dovesti u zabludu ili pokušaju prikazati lažne podatke bit će isključeni iz dodjele potpore za tekuću i sljedećih 3 godine.

**XIII. Pravo na prigovor**

Članak 28.

Podnositelj prijave ima pravo podnošenja prigovora. Prigovor se može podnijeti isključivo na administrativnu provjeru iz članka 5. 15., 16. i 20. ovog Programa.

Prigovor se podnosi Gradonačelniku Grada putem Službe ureda gradonačelnika Grada u roku od 7 (sedam) dana od dana objave Zaključka na službenoj web stranici Grada, odnosno 7 (sedam) dana od dana zaprimanja pisane obavijesti o odbijanju.

Da bi se o prigovoru moglo odlučivati, on mora sadržavati:

1. podatke o Podnositelju prijave – ime/naziv, adresa, OIB i kontakt;
2. razlog za podnošenje prigovora;
3. potpis Podnositelja prijave ili ovlaštene osobe.

Prigovor se podnosi u pisarnici Grada na adresi Zrinski trg 1, Koprivnica ili putem maila na adresu [ured.gradonacelnika@koprivnica.hr](mailto:ivana.ledinski.cvetkovic@koprivnica.hr).

Rok za donošenje odluke po prigovoru je 10 (deset) dana od dana primitka prigovora.

Podnošenje prigovora ne odgađa izvršenje Zaključka.

**XIV. Trajanje Programa**

Članak 29.

Potpore po ovom Programu mogu se dodijeliti od dana stupanja na snagu Programa do iskorištenja sredstava, a najkasnije do 31.12.2025. godine.

**XIV. Završne odredbe**

Članak 30.

Ovaj Program stupa na snagu osmog dana od dana objave u „Glasniku Grada Koprivnice“.

Grad će ovaj Program objaviti na svojoj službenoj web stranici [www.koprivnica.hr](http://www.koprivnica.hr/).

GRADSKO VIJEĆE

GRADA KOPRIVNICE

KLASA: 008-01/24-01/0013

URBROJ:

Koprivnica,

PREDSJEDNIK:

Ivan Pal, prof.

**OBRAZLOŽENJE**

Ovaj Program donosi se na temelju članka 4. alineje 3. Zakona o državnim potporama (Narodne novine 47/14 i 69/17) i članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst, 1/18, 2/20 i 1/21), a u skladu sa člankom 5. Zakona o medijima („Narodne novine“ broj 59/2004).

Programom dodjele potpora male vrijednosti elektroničkim medijima za 2025.godinu (u daljnjem tekstu: Program) predstavlja akt na temelju kojeg Grad Koprivnica (u daljnjem tekstu: Grad) dodjeljuje potpore male vrijednosti elektroničkim medijima u 2025. godini, a sve u smislu Uredbe komisije (EU) broj 2023/2831 od 13. prosinca 2023. godine o primjeni članka 107. i 108. Ugovora o funkcioniranju Europske unije na *de minimis* potpore (Službeni list Europske unije, L 2023/2831, 15.12.2023.

Uredbom komisije (EU) broj 2023/2831 od 13. prosinca 2023. godine o primjeni članka 107. i 108. Ugovora o funkcioniranju Europske unije na *de minimis* potpore (Službeni list Europske unije, L 2023/2831, 15.12.2023. ukupan iznos potpora male vrijednosti koje se po državi članici dodjeljuju jednom poduzetniku se smije premašiti 300.000,00 eura tijekom bilo kojeg trogodišnjeg razdoblja.

Navedenim Programom utvrđuju se svrha, ciljevi i sredstva za provedbu, korisnici potpora male vrijednosti i nositelji Programa, mjere za provedbu Programa, kao i pravni okvir po kojem će se provoditi mjere.

Svrha Programa je razvoj novinarstva i medija na području grada Koprivnice koji ispunjavaju svoju javnu funkciju objavljujući sadržaje od javnog interesa za lokalnu zajednicu te pridonose realizaciji prava na javno informiranje u svrhu jačanja demokratskih vrijednosti, primarno demokratske rasprave, participaciji građana i njihovoj socijalnoj uključenosti te razvijanju društvene odgovornost.

Korisnici potpora male vrijednosti u smislu ovog Programa su subjekti pružatelji usluga elektroničkih medija:

1. **Nakladnici televizije** koji obavljaju djelatnost elektroničkog medija i ispunjavaju sljedeće uvjete:

* imaju sjedište na području Republike Hrvatske;
* imaju koncesiju za područje Grada Koprivnice;
* su upisani u Knjigu pružatelja medijskih usluga televizije Agencije za elektroničke medije (AEM) - područje koncesije digitalna regija D3 i to najmanje godinu dana od dana predaje prijave.

1. **Nakladnici elektroničkih** **publikacija** koji obavljaju djelatnost elektroničkog medija i ispunjavaju sljedeće uvjete:

* imaju sjedište na području Koprivničko-križevačke županije;
* su upisani u Upisnik pružatelja elektroničkih publikacija, Knjigu pružatelja elektroničkih publikacija Agencije za elektroničke medije (AEM) i to najmanje godinu dana od dana predaje prijave.

1. **Nakladnici radija** koji obavljaju djelatnost elektroničkog medija i ispunjavaju sljedeće uvjete:

* imaju sjedište na području Republike Hrvatske;
* imaju koncesiju na razini grada Koprivnice i Koprivničko-križevačke županije;
* su upisani u odgovarajuću Knjigu pružatelja medijskih usluga radija Agencije za elektroničke medije (AEM) i to najmanje godinu dana od dana predaje prijave.

Prava na dodjelu potpora male vrijednosti subjektima pružateljima usluga elektroničkih medija ovog Programa ostvaruju se kroz provedbu sljedećih mjera:

1. Audiovizualni sadržaji nakladnika televizije od interesa za grad Koprivnicu,
2. Programski sadržaji elektroničkih publikacija od interesa za grad Koprivnicu,
3. Radijskih programski sadržaji nakladnika radija od interesa za grad Koprivnicu.

**III. Sredstva za provedbu akta**

Sredstva za provedbu ovog Programa osigurana su u Proračunu Grada za 2025. godinu, razdjel 010, glava 01001, aktivnost: A110002 „Informiranje i odnosni s javnošću“ u iznosu od 80.000,00 eura.

Nositelj izrade akta: Predlagatelj akta:

Služba ureda gradonačelnika Gradonačelnik:

Pročelnik: Mišel Jakšić, dipl. oec.

Dario Jembrek, dipl.ing.el.